Kapellet var ute av bruk i 1590-årene, da Jens Nilssøn hadde det med i en oppramsing av ødekirker: «Noch it capell ligger ved en gaard heder Duergesteenn kallis S. Karins capell.» Sorenskriveren forteller i 1743 at kapellet er «bygt af reiseplancher med spidse taarne paa» (altså en stavkirke), og at det brukes som «foederhus». Lite annet synes kjent om selve bygget, som ifølge Riksantikvaren stod på et høydedrag vest for nevnte gård.